Dean Henderson irid jilgħab x'imkien ieħor Manchester United jistgħu jikkunsidraw li jibagħtu lill-goalkeeper tagħhom, Dean Henderson, fuq bażi ta' self ma' club ieħor meta jiftaħ is-suq tat-trasferimenti ta' Jannar. Kien l-istess Henderson li esprima x-xewqa li l-club jagħtih il-possibbiltá li jmur jilgħab football regolari x'imkien ieħor wara li mhux qed isib postu fl-ewwel 11 tal-coach Ole Gunnar Solskjaer. Fuq kollox, il-gowlkiper ta' 23 sena jixtieq li jikseb post fl-iskwadra tat-tim nazzjonali Ingliża mmexxija minn Gareth Southgate iktar u iktar meta jaf li s-sena d-dieħla se jkun hemm edizzjoni oħra tal-kampjonat Ewropew. Henderson ilu mar-Red Devils sa mis-sena 2015 iżda qatt ma kellu ċ-ċans jgħasses il-lasti tat-team fil-kampjonat.